  Анжелика Тихонова корреспондент Удмуртиын коронавируслэсь вакцина мер интыосын пуктылы кутскозы. Нырысетӥез сыӵе ужрад Ижкарысь Шор площадьын ортчоз. Со сярысь элькунлэн тӧроез Александр Бречалов «ВКонтакте» мерлыко вотэсысь бамаз ивортӥз. Коронавируслэсь вакциналэсь нырысетӥ компонентсэ 4-тӥ, 5-тӥ но 6-тӥ инвожое пуктыны луоз. Операя но балетъя кун театрлэн юртэз дорын интыысь-интые ветлӥсь эм огъет сылоз. Вазиськисьёслы «ЭпиВакКорона» вакцинаез пуктозы. Интыысь-интые ветлӥсь эм огъет ужалоз: 4-тӥ но 6-тӥ инвожое – 16 часысен 20 часозь; 5-тӥ инвожое – 10 часысен 20 часозь. Вакцинаез 18 арессэс ортчемъёс басьтыны быгатозы, вазиськисьёсты нырысь ик терапевт учкоз. Сьӧре паспорт но эм полис кутоно Прививкалэсь кыкетӥ компонентсэ пуктыны телефон пыр нимаз ӧтчалозы. Тодэ вайытом, кемалась ик ӧвӧл Удмуртие «ЭпиВакКорона» вакциналэн 21 сюрслэсь трос комплектэн партиез вуиз. Тегъёс: Тазалык Ижкар Удмуртия коронавирус прививка АлександрБречалов  